वर्तमान में आईडी फ्रेश सात कारखानों और 8 कार्यालयों के साथ लगभग 1 हजार सदस्यीय टीम द्वारा संचालित की जा रही है। मुस्तफा कहते हैं, ‘‘अब हम प्रतिदिन 50 हजार किलो इडली और डोसा का घोल तैयार करते हैं जिनसे 1 मिलियन इडली तैयार की जा सकती हैं।’’ आईडी फ्रेश अब घोल के अलावा मालाबार परांठा और विभिन्न किस्मों की चटनियों को निर्माण भी कर रहे हैं जो बहुत ही कम समय में दक्षिण भारत में एक घर-घर में एक जाना माना नाम बन गए हैं। इनके उत्पादों में इडली और डोसा के घोल के बाद मालाबार परांठा ही सबसे अधिक लोकप्रिय है। इस समूची प्रक्रिया के बारे में बात करते हुए मुस्तफा कहते हैं, ‘‘हम घोल को तैयार करके सुबह के पांच बजे से पहले ही सील पैक कर देते हैं और चिलर वैन लोड कर देते हैं। इसके बाद बैंगलोर और आसपास के शहरों के स्टोरों में इनकी आपूर्ति कर दी जाती है। हमनें इनकी बिक्री के लिये हजारों खुदरा स्टोरों के साथ हाथ मिलाया है और दोपहर के दो बजे तक सभी उत्पादों की आपूर्ति इन स्टोरों तक कर दी जाती है।’’